ถึงเป็นแค่นักฆ่า แต่ดูยังไงข้าก็เทพกว่าผู้กล้าซะอีก

เป็นซีรีส์ไลต์โนเวลของญี่ปุ่นที่เขียนโดยมัตสึริ อาไค และวาดภาพโดยโทไซ ได้เริ่มเผยแพร่บนเว็บไซต์โชเซ็ตสึกะ นิ นาโรในเดือนมกราคม พ.ศ. 2560 ต่อมาได้รับการตีพิมพ์โดยโอเวอร์แลป ซึ่งได้เริ่มตีพิมพ์ซีรีส์นี้ภายใต้สำนักพิมพ์โอเวอร์แลป บุนโกะในเดือนพฤศจิกายน พ.ศ. 2560 การดัดแปลงเป็นมังงะที่วาดภาพโดยฮิโรยูกิ ไอกาโมะ เริ่มตีพิมพ์เป็นตอนในเว็บไซต์คอมมิค การ์โดของโอเวอร์แลปในเดือนกรกฎาคม พ.ศ. 2561 ซีรีส์อนิเมะทางโทรทัศน์ที่ผลิตโดยทีเอ็มเอสเอ็นเตอร์เทนเมนต์ และสร้างเป็นแอนิเมชันโดยสตูดิโอซันไรส์ มีกำหนดออกอากาศในเดือนตุลาคม พ.ศ. 2568

**ตัวละคร**
Oda Akira
Voiced by|ทาเกโอะ โอตสึกะ
Ameria Rōzukwōtsu
Voiced by|ซากุ มิซูโนะ

**สื่อ**

**ไลต์โนเวล**
ถึงเป็นแค่นักฆ่า แต่ดูยังไงข้าก็เทพกว่าผู้กล้าซะอีกเขียนโดยมัตสึริ อาไค ได้เริ่มเผยแพร่บนเว็บไซต์โชเซ็ตสึกะ นิ นาโรเมื่อวันที่ 26 มกราคม พ.ศ. 2560 ต่อมาได้รับการตีพิมพ์โดยโอเวอร์แลป ซึ่งเริ่มตีพิมพ์ซีรีส์นี้พร้อมภาพประกอบโดยโทไซ ภายใต้สำนักพิมพ์ไลต์โนเวลโอเวอร์แลป บุนโกะ เมื่อวันที่ 25 พฤศจิกายน พ.ศ. 2560 ได้รับการวางจำหน่ายแล้วจำนวน 4 เล่ม ณ วันที่ 25 กุมภาพันธ์ พ.ศ. 2564 ได้รับการแปลและตีพิมพ์เป็นภาษาไทยโดยสำนักพิมพ์เฟิร์ส เพจ โปร

**มังงะ**
การดัดแปลงเป็นมังงะที่วาดภาพโดยฮิโรยูกิ ไอกาโมะ เริ่มลงพิมพ์เป็นตอนในเว็บไซต์ Comic Gardo ของโอเวอร์แลปเมื่อวันที่ 10 กรกฎาคม พ.ศ. 2561 เนื้อหาในมังงะได้รับการรวบรวมตีพิมพ์เป็นเล่ม (ทังโกบง) จำนวน 5 เล่ม ณ วันที่ 25 กันยายน พ.ศ. 2566

**อนิเมะ**
มีการประกาศสร้างเป็นซีรีส์อนิเมะทางโทรทัศน์เมื่อวันที่ 18 กุมภาพันธ์ พ.ศ. 2568 ซีรีส์เรื่องนี้จะผลิตโดยทีเอ็มเอสเอ็นเตอร์เทนเมนต์ สร้างเป็นแอนิเมชันโดยสตูดิโอซันไรส์ (ซึ่งเป็นแผนกสตูดิโอของบันไดนัมโกะฟิล์มเวิร์กส) และกำกับโดยโนบุโยชิ ฮาบาระ โดยมีคุนิฮิโกะ โอกาดะเป็นผู้ควบคุมการเขียนบทของซีรีส์ ฮิโรนะ โอกาดะและคาโอริ ไซโตะเป็นผู้ออกแบบตัวละคร มาซาฮิโระ ยามาเนะเป็นผู้ออกแบบสัตว์ประหลาด และซาโตชิ อิการาชิเป็นผู้แต่งเพลงประกอบ มีกำหนดการออกอากาศในเดือนตุลาคม พ.ศ. 2568

**เว็บเกม**
เว็บเกมในชื่อ 暗殺者である俺のステータスが勇者よりも明らかに強いのだが シャドウブレイク พัฒนาและเผยแพร่โดย CTW ได้รับการประกาศเมื่อวันที่ 18 กุมภาพันธ์ พ.ศ. 2568 พร้อมกับการประกาศของอนิเมะ

**ผลตอบรับ**
ในเดือนกันยายน พ.ศ. 2566 มีการจำหน่ายไปแล้วมากกว่า 1.2 ล้านเล่ม

**ดูเพิ่ม**
 เก็บเงินต่างโลก 8 หมื่นเหรียญ ไว้ใช้ยามเกษียณไงคะ ซีรีส์ไลต์โนเวลอีกเรื่องหนึ่งที่วาดภาพประกอบโดยโทไซ- ชีวิตไม่ต้องเด่น ขอแค่เป็นเทพในเงา ซีรีส์ไลต์โนเวลอีกเรื่องหนึ่งที่วาดภาพประกอบโดยโทไซ- แอกเซลเวิลด์ ซีรีส์ไลต์โนเวลอีกเรื่องหนึ่งที่ได้ดัดแปลงเป็นมังงะและวาดภาพโดยฮิโรยูกิ ไอกาโมะ

**หมายเหตุ**

**อ้างอิง**

**แหล่งข้อมูลอื่น**
 เว็บโนเวล ที่โชเซ็ตสึกะ นิ นาโร ja- เว็บไซต์อย่างเป็นทางการของไลต์โนเวล ja- เว็บไซต์อย่างเป็นทางการของไลต์โนเวลที่ เฟิร์ส เพจ โปร th- เว็บไซต์อย่างเป็นทางการของมังงะ ja- เว็บไซต์อย่างเป็นทางการของอนิเมะ ja- 34722
หมวดหมู่:นิยายญี่ปุ่นที่ตีพิมพ์ในปี พ.ศ. 2560
หมวดหมู่:มังงะที่ตีพิมพ์ในปี พ.ศ. 2561
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2568
หมวดหมู่:ซีรีส์อนิเมะโทรทัศน์ที่กำลังจะมา
หมวดหมู่:อนิเมะและมังงะที่สร้างจากไลต์โนเวล
หมวดหมู่:การ์ตูนญี่ปุ่นแนวจินตนิมิต
หมวดหมู่:บันเทิงคดีเกี่ยวกับการลอบสังหาร
หมวดหมู่:การ์ตูนญี่ปุ่นแนวต่างโลก
หมวดหมู่:เว็บคอมิกญี่ปุ่น
หมวดหมู่:ไลต์โนเวล
หมวดหมู่:ไลต์โนเวลที่เผยแพร่ครั้งแรกทางออนไลน์
หมวดหมู่:การ์ตูนญี่ปุ่นแนวโชเน็ง
หมวดหมู่:โชเซ็ตสึกะ นิ นาโร
หมวดหมู่:ซันไรส์
หมวดหมู่:ทีเอ็มเอสเอ็นเตอร์เทนเมนต์
หมวดหมู่:เว็บคอมิกที่ได้รับการตีพิมพ์
หมวดหมู่:เฟิร์ส เพจ โปร